Sten Berglund

**Sten Erik Artur Berglund** (1947–2024) var en svensk statsviter og professor ved Örebro universitet. Han forsket på demokrati og demokratiutvikling, særlig i europeisk sammenheng.
 
Berglund gjennomgikk sin grunnutdannelse i statsvitenskap ved Umeå universitet. Han avla mastergrad i 1968, lisensiatgrad i 1971 og forsvarte i 1973 sin doktoravhandling, bare 25 år gammel. I 1982 ble han dosent. Fra 1984 arbeidet Berglund i Finland. Inntil 1992 var han professor ved Helsingfors universitet og deretter fra 1992 til 1996 professor ved Åbo akademi/Österbottens högskola i Vasa. I 1996 vendte han tilbake til Sverige, der han ble professor ved Örebro universitet. I Örebro bygget han opp et forskningsmiljø på tema demokrati og demokratisering. Berglund bidro også til oppbygning av forskergrupper ved andre universiteter, blant annet Mittuniversitetet. I årene fra 2005 til 2008 var Berglund Dag Hammarskjöld Professor ved Humboldt-Universität zu Berlin. I Norge hadde Berglund et utstrakt faglig samarbeid med Frank Aarebrot ved Universitetet i Bergen.

Berglund var leder for Nordic Political Science Association (NOPSA) i årene 2002 til 2005 og var fra 1991 til 1994 medlem av eksekutivkomiteen i European Consortium for Political Research.

## Bøker
* Berglund, Sten, Kjetil Duvold, Joakim Ekman, and Carsten Schymik: *Where does Europe end? Borders, limits and directions of the EU*, Cheltenham: Edward Elgar, 2009
* Berglund, Sten og  Walter Rothholz (red.): * Vom Symbol zur Realität: Studien zur politischen Kultur des Ostseeraums und des östlichen Europas*, Berlin: Berliner Wissenschafts-Verlag, 2008
* Berglund, Sten, Bernd Henningsen og Mai-Brith Schartau (red.): *Political Culture: Values and Identities in the Baltic Sea Region*, Berlin: Berliner Wissenschafts-Verlag, 2007
* Berglund, Sten, Joakim Ekman, Frank Aarebrot og Henri Vogt: *The Making of the European Union: Foundations, Institutions and Future Trends*, Cheltenham: Edward Elgar, 2006
* Berglund, Sten, Joakim Ekman og Frank Aarebrot (red.): *The Handbook of Political Change in Eastern Europe*, 2. utg., Cheltenham: Edward Elgar, 2004
* Berglund, Sten og Kjetil Duvold (red.): *Baltic Democracy at the Crossroads: An Elite Perspective*, Kristiansand: Norwegian Academic Press, 2003
* Berglund, Sten, Frank H. Aarebrot, Henri Vogt og Georgi Karasimeonov: *Challenges to Democracy. Eastern Europe Ten Years after the Collapse of Communism*, Cheltenham: Edward Elgar, 2001
* Berglund, Sten, Tomas Hellén og Frank Aarebrot (red.): *The Handbook of Political Change in Eastern Europe, Cheltenham: Edward Elgar, 1998
* Berglund, Sten og Frank Aarebrot: (1997) *The Political History of Eastern Europe in the 20th Century: The Struggle Between Democracy and Dictatorship*, Aldershot: Edward Elgar, 1997
* Berglund, Sten og [[Jan-Åke Dellenbrant]] (red): *The New Democracies in Eastern Europe: Party Systems and Political Cleavages, 2. utg., Aldershot: Edward Elgar, 1994
* Berglund, Sten og Søren Risbjerg Thomsen (red.): *Modern Political Ecological Analysis*, Åbo: Åbo Academy Press, 1990
* Berglund, Sten og Jan-Åke Dellenbrant (red): *Svensk partiregionalism*, Umeå: Liber, 1986 
* Goldmann, Kjell, Sten Berglund og Gunnar Sjöstedt: *Democracy and Foreign Policy*, London: Gower, 1986 
* Berglund, Sten og Ulf Lindström (1978): *The Scandinavian Party Systems: A Comparative Study*, Lund: Studentlitteratur, 1978

## Referanser


## Eksterne lenker
* Presentasjon fra Örebro universitet